CELEX: 62011CN0534
Language: da
Date: 2011-10-20 00:00:00
Title: Sag C-534/11: Anmodning om præjudiciel afgørelse indgivet af Nejvyšší správní soud (Den Tjekkiske Republik) den 20. december 2011 — Mehmet Arslan mod Policie ČR, Krajské ředitelství policie Ústeckého kraje, odbor cizinecké policie

3.3.2012   
            
            
               DA
            
            
               Den Europæiske Unions Tidende
            
            
               C 65/2
            
         Anmodning om præjudiciel afgørelse indgivet af Nejvyšší správní soud (Den Tjekkiske Republik) den 20. december 2011 — Mehmet Arslan mod Policie ČR, Krajské ředitelství policie Ústeckého kraje, odbor cizinecké policie
   (Sag C-534/11)
   2012/C 65/03
   Processprog: tjekkisk
   
      Den forelæggende ret
   
   Nejvyšší správní soud
   
      Parter i hovedsagen
   
   
      Sagsøger: Mehmet Arslan
   
      Sagsøgt: Policie ČR, Krajské ředitelství policie Ústeckého kraje, odbor cizinecké policie
   
      Præjudicielle spørgsmål
   
   
               1)
            
            
               Skal artikel 2, stk. 1, sammenholdt med niende betragtning i præamblen til Europa-Parlamentets og Rådets direktiv 2008/115/EF af 16. december 2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold (1) fortolkes således, at dette direktiv ikke finder anvendelse på en tredjelandsstatsborger, der har ansøgt om international beskyttelse som omhandlet i Rådets direktiv 2005/85/EF af 1. december 2005 om minimumsstandarder for procedurer for tildeling og fratagelse af flygtningestatus i medlemsstaterne (2)?
            
         
               2)
            
            
               Såfremt det første spørgsmål besvares bekræftende, skal frihedsberøvelsen af en udlænding med henblik på tilbagesendelse da ophøre, hvis han ansøger om international beskyttelse som omhandlet i direktiv 2005/85/EF, og der ikke er andre grunde til at opretholde frihedsberøvelsen?
            
         
      (1)  EUT L 348, s. 98.
   
      (2)  EUT L 326, s. 13.